b'\n_START_ARTICLE_\nBombardier Dash 8\n_START_SECTION_\nFlyets utvikling\n_START_PARAGRAPH_\nP\xc3\xa5 1970-tallet investerte de Havilland Canada tungt p\xc3\xa5 prosjektet Dash 7 og skapte det som til sist ble et st\xc3\xb8rre firemotors versjon av deres Twin Otter, men med forbedrede STOL\xe2\x80\x93egenskaper, noe som har blitt Havillands kjennemerke. Ved \xc3\xa5 bruke fire middels sterke motorer med store propeller fikk man redusert st\xc3\xb8yniv\xc3\xa5et til et minimum, noe som sammen med de forbedrede STOL\xe2\x80\x93egenskapene, gjorde at Dash 7 ble ettertraktet for \xc3\xa5 fly fra mindre byn\xc3\xa6re flyplasser. Likevel tok bare en h\xc3\xa5ndfull flyselskaper i bruk Dash 7, siden de fleste regionale flyselskapene kun var interessert i operasjonskostnadene i motsetning til STOL\xe2\x80\x93egenskaper._NEWLINE_I 1980 svarte de Havilland ved \xc3\xa5 kutte ut STOL\xe2\x80\x93egenskapene og videreutviklet den grunnleggende konstruksjonen basert p\xc3\xa5 Dash 7 til bare \xc3\xa5 bruke to kraftige motorer. Motorene ble utviklet av Pratt & Whitney Canada under betegnelsen PT7A-2R, og disse var over dobbelt s\xc3\xa5 kraftige som deres tidligere modell PT6. PT7A-2R\xe2\x80\x93motorene har senere g\xc3\xa5tt under betegnelsen PW120. Da den f\xc3\xb8rste prototypen av Dash 8 rullet ut av fabrikken den 19. april 1983 hadde man foretatt over 3\xc2\xa0800 timer med testing av  b\xc3\xa5de konstruksjonen og systemene over en to\xe2\x80\x93\xc3\xa5rsperiode med fem forskjellige motorversjoner av typen PW100. Sertifikasjonen av PW120 ble foretatt sent i 1983._NEWLINE_Markante kjennetegn ved konstruksjonen Dash 8 var den store T\xe2\x80\x93formede halefinnen, som var beregnet til \xc3\xa5 holde halen fri for luftstr\xc3\xb8mmer fra motorene under takeoff, det relativt h\xc3\xb8ye vingefestet, de forlengede motornacellene som ogs\xc3\xa5 inneholdt landingsunderstellet, samt den spisse neseprofilen. Den f\xc3\xb8rste flyvningen skjedde den 20. juni 1983 og flyet gikk f\xc3\xb8rst inn i tjeneste hos NorOntair i 1984. Piedmont Airlines, tidligere Henson Airlines, var den f\xc3\xb8rste amerikanske kunden til Dash 8, mens Scandinavian Airlines System bestilte sine f\xc3\xb8rste Dash 8 Q400\xe2\x80\x93fly i 1998 som en erstatning for sine Fokker 50._NEWLINE_Dash 8 hadde forbedrede marsjegenskaper og var i tillegg billigere i drift i forhold til Dash 7, samt at Dash 8 ble billigere i vedlikeholdet siden den til sammenligning bare hadde to motorer. Dash 8 hadde den laveste driftskostnaden per passasjerkilometer av noen annen sammenlignbar flytype fra samme periode. Flytypen hadde noe h\xc3\xb8yere lydniv\xc3\xa5 i forhold til Dash 7, og samtidig ikke like gode STOL\xe2\x80\x93egenskaper som tidliger modeller fra DHC, men Dash 8 kunne likevel operere fra mindre flyplasser med en rullebane p\xc3\xa5 800 meter, mot 600 meter lengde p\xc3\xa5 en fullastet Dash 7.\n_START_SECTION_\nFlytypen i drift\n_START_PARAGRAPH_\nDash 8 ble introdusert i en mer eller mindre fordelaktig tid innenfor flyindustrien p\xc3\xa5 1980-tallet, hvor de fleste flyselskapene var under en prosess med \xc3\xa5 anskaffe nye fly til deres stadig voksende fl\xc3\xa5te. Den eldre generasjonen av regionale fly fra 1950\xe2\x80\x93 og 1960-tallet n\xc3\xa6rmet seg pensjonsalderen, noe som f\xc3\xb8rte til store salgstall. Som et resultat av dette fikk de Havilland Canada et problem med \xc3\xa5 m\xc3\xb8te ettersp\xc3\xb8rselen med den dav\xc3\xa6rende produksjonen._NEWLINE_I 1988 kj\xc3\xb8pte Boeing opp selskapet i et fors\xc3\xb8k p\xc3\xa5 \xc3\xa5 forbedre produksjonen ved DHCs produksjonslokaler p\xc3\xa5 Downsview Airport i Toronto, samt for \xc3\xa5 styrke sin posisjon til \xc3\xa5 konkurrere mot en ny kontrakt for \xc3\xa5 produsere store interkontinentale passasjerfly for Air Canada. Dette selskapet var i denne perioden eiet av staten, og b\xc3\xa5de Boeing og Airbus konkurrerte tungt via politiske kanaler for \xc3\xa5 f\xc3\xa5 kontrakten. Denne ble til slutt vunnet av Airbus, som fikk en ordre p\xc3\xa5 34 Airbus A330 og Airbus A340 i en kontroversiell avgj\xc3\xb8relse. P\xc3\xa5standene om bestikkelser er i dag kjent som \xc2\xabAirbus affair\xc2\xbb. Etter Boeings feilsl\xc3\xa5tte fors\xc3\xb8k la selskapet de Havilland Canada ut for salg. Selskapet ble til slutt kj\xc3\xb8pt opp av Bombardier i 1992._NEWLINE_Markedsettersp\xc3\xb8rselen etter kortdistanses passasjerfly var p\xc3\xa5 denne tiden s\xc3\xa5 stor at Aerospatiale i Frankrike slo seg sammen med Alenia i Italia til det nye selskapet ATR. Deres felles m\xc3\xa5l var \xc3\xa5 kombinere sin kunnskap for \xc3\xa5 konkurrere direkte opp mot Dash 8. Resultatet ble ATR 42, og dette var i starten billigere i drift enn Dash 8, f\xc3\xb8r de Havilland Canada svarte med oppdaterte versjoner. Andre selskaper konkurrerte med mindre utgaver av samme konstruksjon, som for eksempel Saab 340 og Embraer Brasilia, men disse ble ikke introdusert f\xc3\xb8r etter at markedet allerede var mettet.\n_START_SECTION_\nKonkurranse mot regionale jetfly\n_START_PARAGRAPH_\nIntroduksjonen av regionale jetfly forandret salgsbildet. Til tross for at jetfly er dyrere i drift enn turboprop\xe2\x80\x93fly kan disse operere p\xc3\xa5 strekninger som ikke er skikket for propellfly. Turboprop\xe2\x80\x93fly har et lavere drivstofforbruk og kan operere fra kortere rullebaner enn jetfly, men disse har dyrere kostnader innen motorvedlikehold samt kortere rekkevidde og lavere marsjfart._NEWLINE_Markedet for \xc3\xa5 erstatte de dav\xc3\xa6rende turboprop\xe2\x80\x93flyene med nye \xc3\xb8kte igjen p\xc3\xa5 midten av 1990-tallet, og de Havilland svarte med \xc3\xa5 introdusere et nytt og forbedret design under navnet \xc2\xabSeries 400\xc2\xbb. Bombardier hadde allerede da kj\xc3\xb8pt opp selskapet og droppet DHC\xe2\x80\x93navnet, slik at den nye serien fikk navnet Bombardier Q400._NEWLINE_Da de h\xc3\xb8ye oljeprisene \xc3\xb8kte billettprisene p\xc3\xa5 kortdistanseflyvning i 2006 begynte flere flyselskaper som hadde kj\xc3\xb8pt regionale jetfly \xc3\xa5 revurdere turbopropfly, som bruker rundt 30% mindre drivstoff enn regionale jetfly. Selv om markedet ikke er like robust i 2007 som_NEWLINE_p\xc3\xa5 1980-tallet da de f\xc3\xb8rste versjonene av Dash 8 ble introdusert, s\xc3\xa5 har salget av b\xc3\xa5de Bombardier Q400 og ATR\xe2\x80\x93seriene \xc3\xb8kt. Q400 har for \xc3\xb8vrig en marsjfart tiln\xc3\xa6rmet de fleste regionale jetfly, og har med sine moderne motorer og systemer et mindre vedlikeholdsbehov, noe som minsker forskjellen mellom turbopropfly og regionale jetfly._NEWLINE_Dash 8 Q400 kan g\xc3\xa5 i overskudd selv med rundt 1/3 av passasjerantallet, noe som gj\xc3\xb8r flyet attraktivt p\xc3\xa5 ruter med varierende passasjerantall hvor flere seter kan v\xc3\xa6re tomme p\xc3\xa5 enkelte flyvninger. De fleste kortdistanseruter er p\xc3\xa5 mindre enn 500 kilometer, s\xc3\xa5 den tiden man bruker p\xc3\xa5 \xc3\xa5 taxe, takeoff og lande tar vekk fordelen regionale jetfly har med h\xc3\xb8yere marsjhastighet. Med en marsjfart p\xc3\xa5 685\xc2\xa0km/t tiln\xc3\xa6rmet jetflyets hastigheter, kan Q400 erstatte disse uten \xc3\xa5 endre rutetabellene _NEWLINE_._NEWLINE_Alle Dash 8\xe2\x80\x93modeller levert fra og med andre kvartal i 1996 inkluderer et aktivt lyd og vibrasjonsbekjempelsessystem (Noise and Vibration Suppression, NVS), som ble skapt for \xc3\xa5 redusere st\xc3\xb8y og vibrasjoner mot kabinen p\xc3\xa5 h\xc3\xb8yde med standardene innen jetfly. For \xc3\xa5 fremheve disse flyenes egenskaper har Bombardier endret navnet p\xc3\xa5 Dash 8\xe2\x80\x93modellene til Q for quiet. (Q100, Q200, Q300 and Q400). Bombardier har valgt ut Q400 i en aggressiv markedsf\xc3\xb8ring, hvor de ogs\xc3\xa5 startet en nettside for \xc3\xa5 markedsf\xc3\xb8re flyet.\n_START_SECTION_\nProblemer med landingsunderstellet\n_START_PARAGRAPH_\nDen 12. september 2007 anbefalte Bombardier at alle Q400\xe2\x80\x93fly med over 10\xc2\xa0000 landinger skulle bli satt p\xc3\xa5 bakken for at landingsunderstellet kunne bli inspisert etter to ikke\xe2\x80\x93d\xc3\xb8delige ulykker p\xc3\xa5 tre dager involverte landingshjul p\xc3\xa5 Q400\xe2\x80\x93serien. Begge disse flyene var operert av Scandinavian Airlines System, som var en tidlig kunde av denne modellen. Dette rammet over 60 av totalt 140 fly av denne typen i aktiv tjeneste, men de flyene som ble operert av b\xc3\xa5de SAS og Wider\xc3\xb8e ble satt inn igjen tidlig i oktober 2007. SAS har ogs\xc3\xa5 varslet at de vil kreve erstatning fra Bombardier etter problemene som Dash\xe2\x80\x93flyene har for\xc3\xa5rsaket. Landingsunderstellet har for \xc3\xb8vrig vist seg for \xc3\xa5 v\xc3\xa6re en alvorlig svakhet ved modellen, med blant annet fire tilfeller bare i Danmark. Etter et tilfelle i K\xc3\xb8benhavn den 27. oktober samme \xc3\xa5r, innf\xc3\xb8rte luftfartsmyndighetene i Skandinavia flyforbud for alle Dash 8 Q400\xe2\x80\x93fly. Se for\xc3\xb8vrig notable hendelser og ulykker (under).\n_START_SECTION_\n100\xe2\x80\x93serien\n_START_PARAGRAPH_\nTil og med august 2006 er totalt 227 Dash 8 100\xe2\x80\x93fly i aktiv tjeneste hos flyselskaper:_NEWLINE_Air Canada Jazz (42), Air Creebec (5), Air Iceland (2), Air Inuit (8), Air Labrador (3), Air Marshall Islands (1), Arctic Sunwest (2), Asia Pacific Airlines (PNG) (2), AIRES (4), Hawkair (3), Era Aviation (4),FlyViking (2+3),  Freedom Airlines (12), Island Air (9), Leeward Islands Air Transport (5), North Cariboo Air (4), Olympic Airlines (4), Perimeter Aviation (3), Piedmont Airlines (46), Provincial Airlines, Regional One (4), Wider\xc3\xb8e (20), Airlines PNG (7), QantasLink (9). Ry\xc5\xabky\xc5\xab Air Commuter, National Jet Systems (1), Cirrus Airlines (4), Royal Bengal Airlines (2), United Airlines (1). Rundt 21 andre flyselskaper opererer med et mindre antall av Dash 8 100\xe2\x80\x93serien.\n_START_SECTION_\n200\xe2\x80\x93serien\n_START_PARAGRAPH_\nTil og med august 2006 er totalt 72 Dash 8 200\xe2\x80\x93fly i aktiv tjeneste hos flyselskaper:_NEWLINE_Air Niugini (4), QantasLink (3), Surveillance Australia, Horizon Air (23), Mesa Airlines (28) South African Express (7), Island Aviation Services (2), CommutAir som Continental Connection (4) og Wider\xc3\xb8e (3). Rundt 13 andre flyselskaper opererer med et mindre antall av Dash 8 200\xe2\x80\x93serien.\n_START_SECTION_\n300\xe2\x80\x93serien\n_START_PARAGRAPH_\nTil og med august 2006 er totalt 214 Dash 8 300\xe2\x80\x93fly i aktiv tjeneste hos flyselskaper:_NEWLINE_Bahamasair (8) (Launch Customer), Air Canada Jazz (25), AIRES (4), Air New Zealand (18) with 5 on order, Air Nostrum (9), Air Philippines (3), Air Southwest (5), Air Nippon Network (5), Augsburg Airways (6), Surveillance Australia (2), Austrian Arrows (12), Cirrus Airlines (4), Caribbean Star Airlines (9), Denim Air (11), Flybe (6), FlyViking (0+4), InterSky (6), Leeward Islands Air Transport (9), Piedmont Airlines (11), QantasLink (8), Sunstate Airlines (8), Uni Air (10), Aero Contractors (5), Voyageur Airways (5), Bahamas Air (8), South African Express (7), Petroleum Air Services (4), Air Nelson (21) Caribbean Airlines (5) Wider\xc3\xb8e (8), GMG Airlines (1), Philippine Airlines (2), Air Philippines (1), Arik Air (3), Flybaboo (2). Rundt 11 andre flyselskaper opererer med et mindre antall av Dash 8 300\xe2\x80\x93serien.\n_START_SECTION_\n400\xe2\x80\x93serien\n_START_PARAGRAPH_\nFra og med april 2007 er totalt 140 Dash 8 Q400\xe2\x80\x93fly i aktiv tjeneste hos flyselskaper, med 215 bestilte fly:_NEWLINE_Air Nippon Network (9), Air Tahoma (6), Augsburg Airways (5), Austrian Arrows (10), Croatia Airlines (4 i bestilling), Flybe (33), Horizon Air (33), Japan Air Commuter (8), Porter Airlines (4), Scandinavian Airlines System (24), Sunstate Airlines (QantasLink) (7), GMG Airlines (2),Jeju Air (5), Tassili Airlines (2, og 6 i bestilling), Wider\xc3\xb8e (11), Luxair (3), Royal Jordanian (2), og Colgan Air (15). Rundt 17 andre flyselskaper opererer med et mindre antall av Dash 8 400\xe2\x80\x93serien.\n_START_SECTION_\nAndre bruksomr\xc3\xa5der\n_START_PARAGRAPH_\nTo brukte Q400\xe2\x80\x93fly innkj\xc3\xb8pt fra Scandinavian Airlines System ble modifisert av canadiske Cascade Aerospace til Frankrikes S\xc3\xa9curit\xc3\xa9 Civile, som er den franske versjonen av Sivilforsvaret, til bruk som vannbombefly i skogbrannsesongen og ellers som rent fraktefly. Disse flyene kan droppe rundt 10\xc2\xa0000 liter vann. Selskapet Neptune Aviation i Montana har anskaffet et Q300 som protoype for et fremtidig vannbombefly basert p\xc3\xa5 Q200/Q300 for \xc3\xa5 erstatte den n\xc3\xa5v\xc3\xa6rende Lockheed P-2 Neptune.\n_START_SECTION_\nDash 8 i popul\xc3\xa6rkultur\n_START_PARAGRAPH_\nDash 8 var det f\xc3\xb8rste artificial intelligence (AI) fly i spillet Flight Simulator 2002, implementert som en lav-kvalitet, traffic-only modell. Brukere konverterte modellens konfigurasjonsfiler for \xc3\xa5 gj\xc3\xb8re det til et flygedyktig fly i simulatoren, en modifikasjon som ogs\xc3\xa5 virket i den p\xc3\xa5f\xc3\xb8lgende 2004 utgaven. Flyet ble utseendemessig laget for Airwave, American Pacific og Orbit Airlines.'